প্রচ্ছদ > অপরাধ > ডিবি’র হাতে সাংবাদিক লাঞ্ছিত, হাতকড়া পরিয়ে মারধর
বেসরকারি টেলিভিশন চ্যানেল ডিবিসি নিউজের ক্যামেরাম্যান সুমন হাসানকে হাতকড়া পরিয়ে মারধর করেছে পুলিশ। মারধরে আহত সুমনকে বরিশাল শের-ই বাংলা মেডিকেল কলেজ হাসপাতালে ভর্তি করা হয়েছে।
চিকিৎসাধীন অবস্থায় এই ক্যামেরাম্যান জানান, মঙ্গলবার (১৩ মার্চ) দুপুরে নগরীর দক্ষিণ চকবাজার এলাকায় বিউটি হল সংলগ্ন একটি বাসায় মাদকবিরোধী অভিযান চালাচ্ছিল গোয়েন্দা পুলিশ। অভিযানের কারণ জানতে চাইলে এসআই আবুল বাশারসহ কয়েকজন তার উপর চড়াও হন। পুলিশ সদস্য সাইফুল, মাসুদ ও আলতাফ সেখানে ছিলেন।
সুমন হাসান আরো বলেন, আমি সাংবাদিক পরিচয় দিলে তারা গালমন্দ শুরু করে। এর প্রতিবাদ জানালে মারধরের পর জোর করে গাড়িতে তোলার চেষ্টা করে। গাড়িতে উঠতে না চাইলে দ্বিতীয় দফায় মারধর করে তারা আমার অণ্ডকোষ চেপে ধরে অজ্ঞান করে ফেলে।
এরপর তাকে ডিবি কার্যালয়ে নিয়ে হাতকড়া পরিয়ে কয়েক দফা মারধর করা হয় বলেও অভিযোগ করেন তিনি। এসময় খবর পেয়ে সাংবাদিকরা ডিবি কার্যালয়ে গেলে সুমনকে ছেড়ে দেয় পুলিশ।
এ ঘটনায় দুঃখ প্রকাশ করে পুলিশের উপ-কমিশনার (দক্ষিণ) গোলাম রউফ বলেন, ঘটনার পরপরই ওই দলের আট সদস্যকে ক্লোজ করা হয়েছে। তাদের বিরুদ্ধে তদন্ত কমিটি গঠন করে বিভাগীয় ব্যবস্থা নেয়া হবে।
এ ঘটনায় সাংবাদিক মহলে তীব্র নিন্দার ঝড় উঠেছে। তারা ওই পুলিশ সদস্যদের দৃষ্টান্তমূলক শাস্তি দাবি করেন।
কুষ্টিয়ায় অপারেশন টেপিড পাঞ্চ, তিন বোমা নিষ্ক্রিয়
শাহজালালে ৭ লাখ টাকার নিষিদ্ধ ওষুধ জব্দ, ব্যবসায়ী আটক
অভিনব কায়দায় ইয়াবা পাচার, নারীসহ আটক ২
খিলগাঁওয়ে বন্দুকযুদ্ধে ডাকাত নিহত, ৩ পুলিশ আহত
ঢাবি ভর্তির প্রশ্নফাঁস, রাবি ছাত্রসহ আটক ১০
বড় হারে শেষ টাইগার যুবাদের বিশ্বকাপ মিশন